title: Komission täytäntöönpanoasetus (EU) 2019/567, annettu 9 päivänä huhtikuuta 2019, tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta

text:
                  10.4.2019

                  FI

                  Euroopan unionin virallinen lehti

                  L 99/36

         KOMISSION TÄYTÄNTÖÖNPANOASETUS (EU) 2019/567,
         annettu 9 päivänä huhtikuuta 2019,
         tietyistä Euroopan yhteisön ja Irakin talous- ja rahoitussuhteita koskevista erityisrajoituksista annetun neuvoston asetuksen (EY) N:o 1210/2003 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon tietyistä Euroopan yhteisön ja Irakin talous- ja rahoitussuhteita koskevista erityisrajoituksista ja asetuksen (EY) N:o 2465/96 kumoamisesta 7 päivänä heinäkuuta 2003 annetun neuvoston asetuksen (EY) N:o 1210/2003 (1) ja erityisesti sen 11 artiklan b alakohdan,
         sekä katsoo seuraavaa:

                     (1)

                     Asetuksen (EY) N:o 1210/2003 liitteessä III luetellaan Irakin entisen hallituksen julkisyhteisöt, yhtiöt ja virastot sekä luonnolliset henkilöt, oikeushenkilöt, elimet ja yhteisöt, joille kuuluvat, Irakin ulkopuolella 22 päivänä toukokuuta 2003 olleet varat ja muut taloudelliset resurssit jäädytetään kyseisen asetuksen nojalla.

                     (2)

                     Yhdistyneiden kansakuntien turvallisuusneuvoston pakotekomitea päätti 4 päivänä huhtikuuta 2019 poistaa yhdeksän kohtaa niiden henkilöiden tai yhteisöjen luettelosta, joiden varat ja muut taloudelliset resurssit olisi jäädytettävä.

                     (3)

                     Sen vuoksi asetuksen (EY) N:o 1210/2003 liitettä III olisi muutettava,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1210/2003 liite III tämän asetuksen liitteen mukaisesti.

            2 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 9 päivänä huhtikuuta 2019.

                  Komission puolesta,

                  puheenjohtajan nimissä

                  Ulkopolitiikan välineiden hallinnon päällikkö

            (1)  EUVL L 169, 8.7.2003, s. 6.

            LIITE
            Poistetaan neuvoston asetuksen (EY) N:o 1210/2003 liitteestä III seuraavat kohdat:

                        ”48.

                        GENERAL ESTABLISHMENT FOR THARTHAR PROJECT. Osoite: P.O. Box 21, Fallouja, Irak.”

                        ”58.

                        IRAQI BROADCASTING AND TELEVISION ESTABLISHMENT. Osoite: Broadcasting & TV Building, Salihiya, Karkh, Bagdad, Irak.”

                        ”64.

                        IRAQI NEWS AGENCY. Osoite: 28 Nissan Complex, Al Salihiya, Bagdad, Irak.”

                        ”81.

                        MINISTRY OF YOUTH, DIRECTORATE GENERAL OF PLANNING AND FOLLOW UP, IMPORT SECTION. Osoite: P.O. Box 19055, Palestine Street, near Al-Shaab Stadium, Bagdad, Irak.”

                        ”140.

                        STATE ENTERPRISE FOR IRRIGATION PROJECTS. Osoite: Karantina, near Sarafiya Bridge, Bagdad, Irak.”

                        ”164.

                        STATE ESTABLISHMENT OF HADITHA DAM. Osoite: Haklanya, Haditha, Irak.”

                        ”165.

                        STATE ESTABLISHMENT OF HEMREEN DAM. Osoite: 6 Mukdadiya, Mukdadiya, Irak.”

                        ”169.

                        STATE ESTABLISHMENT OF MOSUL DAM. Osoite: Ninewa Governorate, Mosul, Irak.”

                        ”170.

                        STATE ESTABLISHMENT OF SMALL DAMS AND REGULATORS. Osoite: Sinak, Bagdad, Irak.”


title: Komission täytäntöönpanoasetus (EU) 2019/647, annettu 15 päivänä huhtikuuta 2019, tiettyjen tavaroiden luokittelusta yhdistettyyn nimikkeistöön

text:
                  25.4.2019

                  FI

                  Euroopan unionin virallinen lehti

                  L 110/13

         KOMISSION TÄYTÄNTÖÖNPANOASETUS (EU) 2019/647,
         annettu 15 päivänä huhtikuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.

                     (2)

                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.

                     (3)

                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.

                     (4)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.

                     (5)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.

            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä huhtikuuta 2019.

                  Komission puolesta,

                  puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).

            LIITE

                        Tavaran kuvaus

                        Luokittelu
                        (CN-koodi)

                        Perusteet

                        (1)

                        (2)

                        (3)

                        Audiolaite (ns. äänitanko), joka on tarkoitettu erimuotoisten äänitiedostojen toistamiseen eri liitännöistä. Sen kokonaismitat ovat noin 110 × 14 × 7 cm.
                        Laitteessa on

                                    —

                                    Ethernet-liitäntä

                                    —

                                    Bluetooth- ja WiFi-liitettävyys;

                                    —

                                    digitaalinen optinen sisääntulo sekä RCA-linjan sisääntulot ja ulosmenot;

                                    —

                                    kaksi USB-porttia, joista toinen on laitehuoltoon tarkoitettu mini-USB.

                              Laitetta voidaan käyttää toisen äänentoistolaitteen tai televisiovastaanottimen kanssa. Sillä voidaan myös toistaa USB flash -muistiin tallennettuja äänitiedostoja tai internetradiota. Se on suunniteltu tuottamaan tilaääntä ja stereovaikutelmaa.

                        8519 81 45

                        Luokittelu määräytyy yhdistetyn nimikkeistön 1 ja 6 yleisen tulkintasäännön sekä CN-koodien 8519 , 8519 81  ja 8519 81 45  nimiketekstien mukaisesti.
                        Laitteessa yhdistyvät nimikkeen 8518  kaiuttimen tehtävä (kun sitä käytetään toiseen äänentoistolaitteeseen tai televisiolaitteeseen yhdistettynä) ja nimikkeen 8519  äänentoistolaitteen tehtävä (kun sillä toistetaan äänitiedostoja USB flash -muistista tai internetradiota).
                        Koska laitteella voidaan myös toistaa ääntä, sitä ei voida luokitella nimikkeeseen 8518 .
                        Laitteessa oleva USB-liitäntä tarkoittaa, että laite käyttää puolijohdemateriaalia. Sen vuoksi tuote on luokiteltava CN-koodiin 8519 81 45  muuksi puolijohdemateriaalia käyttäväksi äänentoistolaitteeksi.


title: Neuvoston täytäntöönpanoasetus (EU) 2019/672, annettu 29 päivänä huhtikuuta 2019, Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 täytäntöönpanosta

text:
                  30.4.2019

                  FI

                  Euroopan unionin virallinen lehti

                  L 114/1

         NEUVOSTON TÄYTÄNTÖÖNPANOASETUS (EU) 2019/672,
         annettu 29 päivänä huhtikuuta 2019,
         Myanmaria/Burmaa koskevista rajoittavista toimenpiteistä annetun asetuksen (EU) N:o 401/2013 täytäntöönpanosta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Myanmaria/Burmaa koskevista rajoittavista toimenpiteistä ja asetuksen (EY) N:o 194/2008 kumoamisesta 2 päivänä toukokuuta 2013 annetun neuvoston asetuksen (EU) N:o 401/2013 (1) ja erityisesti sen 4 i artiklan 1 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 2 päivänä toukokuuta 2013 asetuksen (EU) N:o 401/2013.

                     (2)

                     Asetuksen (EU) N:o 401/2013 4 i artiklan 1 kohdan mukaisesti neuvosto on tarkastellut uudelleen kyseisen asetuksen liitteessä IV olevaa henkilöiden ja yhteisöjen luetteloa.

                     (3)

                     Kahdesta luetteloon merkitystä henkilöstä on saatu uutta tietoa, ja kaikkien luetteloon merkittyjen henkilöiden sukupuoli olisi mainittava.

                     (4)

                     Asetuksen (EU) N:o 401/2013 liite IV olisi muutettava tämän mukaisesti,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EU) N:o 401/2013 liite IV tämän asetuksen liitteen mukaisesti.

            2 artikla
            Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä huhtikuuta 2019.

                  Neuvoston puolesta

                  Puheenjohtaja

               G. CIAMBA

            (1)  EUVL L 121, 3.5.2013, s. 1.

            LIITE
            Korvataan asetuksen (EU) N:o 401/2013 liitteessä IV olevan henkilöitä ja yhteisöjä koskevan luettelon merkinnät 1–14 seuraavasti:

                           Nimi

                           Tunnistustiedot

                           Perusteet

                           Luetteloon merkitsemisen päivämäärä

                           ”1.

                           Aung Kyaw Zaw

                           Syntymäaika: 20.8.1961
                           Sukupuoli: mies
                           Passin numero: DM000826
                           Myöntämispäivä: 22.11.2011
                           Voimassaolon päättymispäivä: 21.11.2021
                           Sotilaallinen tunnusnumero: BC 17444

                           Kenraaliluutnantti Aung Kyaw Zaw oli Myanmarin asevoimien (Tatmadaw) erikoisoperaatiotoimisto 3:n komentaja elokuusta 2015 vuoden 2017 loppuun. Erikoisoperaatiotoimisto 3 valvoi läntistä komentoaluetta, ja tässä yhteydessä kenraaliluutnantti Aung Kyaw Zaw on vastuussa julmuuksista ja vakavista ihmisoikeusloukkauksista, joita läntinen komentoalue kohdisti rohingya-väestöön Rakhinen osavaltiossa kyseisen ajanjakson aikana. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                           25.6.2018

                           2.

                           Maung Maung Soe

                           Syntymäaika: Maaliskuu 1964
                           Sukupuoli: mies
                           Kansallinen henkilötunnus: Tatmadaw Kyee 19571

                           Kenraalimajuri Maung Maung Soe oli Myanmarin asevoimien (Tatmadaw) läntisen komentoalueen komentaja vuoden 2016 lokakuusta 10. marraskuuta 2017 asti ja valvoi sotilasoperaatioita Rakhinen osavaltiossa. Tässä yhteydessä hän on vastuussa julmuuksista ja vakavista ihmisoikeusloukkauksista, joita läntinen komentoalue kohdisti rohingya-väestöön Rakhinen osavaltiossa kyseisen ajanjakson aikana. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                           25.6.2018

                           3.

                           Than Oo

                           Syntymäaika: 12.10.1973
                           Sukupuoli: mies
                           Sotilaallinen tunnusnumero: BC 25723

                           Prikaatikenraali Than Oo on Myanmarin asevoimien (Tatmadaw) 99. kevyen jalkaväkidivisioonan komentaja. Tässä yhteydessä hän on vastuussa julmuuksista ja vakavista ihmisoikeusloukkauksista, joita 99. kevyt jalkaväkidivisioona kohdisti rohingya-väestöön Rakhinen osavaltiossa vuoden 2017 jälkipuoliskolla. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                           25.6.2018

                           4.

                           Aung Aung

                           Sukupuoli: mies
                           Sotilaallinen tunnusnumero: BC 23750

                           Prikaatikenraali Aung Aung on Myanmarin asevoimien (Tatmadaw) 33. kevyen jalkaväkidivisioonan komentaja. Tässä yhteydessä hän on vastuussa julmuuksista ja vakavista ihmisoikeusloukkauksista, joita 33. kevyt jalkaväkidivisioona kohdisti rohingya-väestöön Rakhinen osavaltiossa vuoden 2017 jälkipuoliskolla. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                           25.6.2018

                           5.

                           Khin Maung Soe

                           Syntymäaika: 1972
                           Sukupuoli: mies

                           Prikaatikenraali Khin Maung Soe on Myanmarin asevoimien (Tatmadaw) sotilasoperaatioiden 15. komentoalueen, josta käytetään toisinaan myös nimitystä 15. kevyt jalkaväkidivisioona ja jonka alaisuudessa 564. jalkaväkipataljoona toimii, komentaja. Tässä yhteydessä hän on vastuussa julmuuksista ja vakavista ihmisoikeusloukkauksista, joita sotilasoperaatioiden 15. komentoalue ja erityisesti 564. jalkaväkipataljoona kohdisti rohingya-väestöön Rakhinen osavaltiossa vuoden 2017 jälkipuoliskolla. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                           25.6.2018

                           6.

                           Thura San Lwin

                           Syntymäaika: 17.3.1959
                           Sukupuoli: mies

                           Prikaatikenraali Thura San Lwin oli rajapoliisin komentaja lokakuusta 2016 lokakuun 2017 alkuun asti. Tässä yhteydessä hän on vastuussa julmuuksista ja vakavista ihmisoikeusloukkauksista, joita rajapoliisi kohdisti rohingya-väestöön Rakhinen osavaltiossa kyseisen ajanjakson aikana. Niihin kuuluvat laittomat teloitukset sekä rohingya-väestön talojen ja rakennusten järjestelmällinen polttaminen.

                           25.6.2018

                           7.

                           Thant Zin Oo

                           Sukupuoli: mies

                           Thant Zin Oo on turvallisuuspoliisin 8. pataljoonan komentaja. Tässä yhteydessä hän on vastuussa julmuuksista ja vakavista ihmisoikeusloukkauksista, joita turvallisuuspoliisin 8. pataljoona kohdisti rohingya-väestöön Rakhinen osavaltiossa vuoden 2017 jälkipuoliskolla. Näihin vakaviin ihmisoikeusloukkauksiin kuuluvat laittomat teloitukset sekä rohingya-väestön talojen ja rakennusten järjestelmällinen polttaminen. Nämä ihmisoikeusloukkaukset toteutettiin yhdessä prikaatikenraali Aung Aungin johtamien Myanmarin asevoimien (Tatmadaw) 33. kevyen jalkaväkidivisioonan kanssa ja sitä suoraan tukien. Thant Zin Oo on näin ollen luetteloon merkittyä henkilöä prikaatikenraali Aung Aungia lähellä oleva henkilö.

                           25.6.2018

                           8.

                           Ba Kyaw

                           Sukupuoli: mies

                           Ba Kyaw on ylikersantti Myanmarin asevoimien (Tatmadaw) 564. kevyessä jalkaväkidivisioonassa. Hän on syyllistynyt rohingya-väestön vastaisiin julmuuksiin ja vakaviin ihmisoikeusloukkauksiin, mukaan lukien murhat, maastakarkotukset ja kidutus, Rakhinen osavaltiossa vuoden 2017 jälkipuoliskolla. Hänet on erityisesti tunnistettu yhdeksi 27. elokuuta 2017 tapahtuneen Maung Nun joukkomurhan päätekijöistä.

                           21.12.2018

                           9.

                           Tun Naing

                           Sukupuoli: mies

                           Tun Naing on komentaja rajapoliisin tukikohdassa Taung Bazarissa. Tässä ominaisuudessa hän on vastuussa julmuuksista ja vakavista ihmisoikeusloukkauksista, mukaan lukien mielivaltaiset pidätykset, kaltoinkohtelu ja kidutus, joita rajapoliisi kohdisti rohingya-väestöön Rakhinen osavaltiossa Taung Bazarissa ennen 25. elokuuta 2017, niihin aikoihin ja sen jälkeen.

                           21.12.2018

                           10.

                           Khin Hlaing

                           Syntymäaika: 2.5.1968
                           Sukupuoli: mies

                           Prikaatikenraali Khin Hlaing on 99. kevyen jalkaväkidivisioonan entinen komentaja ja Myanmarin asevoimien (Tatmadaw) koillisen komentoalueen nykyinen komentaja. Toimiessaan 99. kevyen jalkaväkidivisioonan komentajana hän valvoi Shanin osavaltiossa vuonna 2016 ja alkuvuonna 2017 toteutettuja sotilasoperaatioita. Tässä yhteydessä hän on vastuussa julmuuksista ja vakavista ihmisoikeusloukkauksista, joita 99. kevyt jalkaväkidivisioona kohdisti etnistä vähemmistöä edustaviin kyläläisiin Shanin osavaltiossa vuoden 2016 jälkipuoliskolla. Niihin kuuluvat laittomat teloitukset, mielivaltaiset pidätykset ja kylien tuhoaminen.

                           21.12.2018

                           11.

                           Aung Myo Thu

                           Sukupuoli: mies

                           Majuri Aung Myo Thu on Myanmarin asevoimien (Tatmadaw) 33. kevyen jalkaväkidivisioonan kenttäyksikön komentaja. Toimiessaan 33. kevyen jalkaväkidivisioonan kenttäyksikön komentajana hän valvoi Rakhinen osavaltiossa vuonna 2017 toteutettuja sotilasoperaatioita. Tässä yhteydessä hän on vastuussa julmuuksista ja vakavista ihmisoikeusloukkauksista, joita 33. kevyt jalkaväkidivisioona kohdisti rohingya-väestöön Rakhinen osavaltiossa vuoden 2017 jälkipuoliskolla. Niihin kuuluvat laittomat teloitukset, seksuaalinen väkivalta ja mielivaltaiset pidätykset.

                           21.12.2018

                           12.

                           Thant Zaw Win

                           Sukupuoli: mies

                           Thant Zaw Win on majuri Myanmarin asevoimien (Tatmadaw) 564. kevyessä jalkaväkidivisioonassa. Tässä ominaisuudessa hän valvoi Rakhinen osavaltiossa toteutettuja sotilasoperaatioita ja on vastuussa julmuuksista ja vakavista ihmisoikeusloukkauksista, joita 564. kevyt jalkaväkidivisioona kohdisti rohingya-väestöön Rakhinen osavaltiossa, etenkin Maung Nun kylässä ja sen ympäristössä 27. elokuuta 2017. Niihin kuuluvat laittomat teloitukset, seksuaalinen väkivalta ja rohingya-väestön talojen ja rakennusten järjestelmällinen polttaminen.

                           21.12.2018

                           13.

                           Kyaw Chay

                           Sukupuoli: mies

                           Kyaw Chay on alikersantti rajapoliisissa. Hän toimi ennen Zay Di Pyin tukikohdassa ja oli Zay Di Pyin rajapoliisin tukikohdan komentaja 25. elokuuta 2017 aikoihin, jolloin rajapoliisi syyllistyi useisiin ihmisoikeusloukkauksiin hänen alaisuudessaan. Tässä yhteydessä hän on vastuussa julmuuksista ja vakavista ihmisoikeusloukkauksista, joita rajapoliisi kohdisti rohingya-väestöön Rakhinen osavaltiossa kyseisen ajanjakson aikana. Hän osallistui myös vakaviin ihmisoikeusloukkauksiin. Tällaisiin loukkauksiin kuuluvat pidätettyjen kaltoinkohtelu ja kidutus.

                           21.12.2018

                           14.

                           Nyi Nyi Swe

                           Sukupuoli: mies

                           Kenraalimajuri Nyi Nyi Swe on Myanmarin asevoimien (Tatmadaw) pohjoisen komentoalueen entinen komentaja. Tässä ominaisuudessa hän on vastuussa julmuuksista ja vakavista ihmisoikeusloukkauksista, mukaan lukien siviilien kaltoinkohtelu, joihin pohjoinen komentoalue syyllistyi Kachinin osavaltiossa toukokuusta 2016 huhtikuuhun 2018 (kunnes hänet nimitettiin lounaisen komentoalueen komentajaksi). Hän on myös vastuussa hädänalaiselle siviiliväestölle tarkoitetun humanitaarisen avun toimituksen estämisestä ja erityisesti ruokakuljetusten estämisestä Kachinin osavaltiossa kyseisen ajanjakson aikana.

                           21.12.2018”


title: Komission täytäntöönpanoasetus (EU) 2019/675, annettu 29 päivänä huhtikuuta 2019, kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta annetun asetuksen (EY) N:o 1067/2008 muuttamisesta

text:
                  30.4.2019

                  FI

                  Euroopan unionin virallinen lehti

                  L 114/10

         KOMISSION TÄYTÄNTÖÖNPANOASETUS (EU) 2019/675,
         annettu 29 päivänä huhtikuuta 2019,
         kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta annetun asetuksen (EY) N:o 1067/2008 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 187 artiklan ensimmäisen kohdan a alakohdan,
         sekä katsoo seuraavaa:

                     (1)

                     Komission asetuksen (EY) N:o 1067/2008 (2) 2 artiklan 1 kohdassa säädetään 3 073 177 tonnin suuruisen kokonaistuontitariffikiintiön avaamisesta CN-koodin 1001 99 00 muun tavallisen vehnän kuin korkealaatuisen vehnän tuontia varten; kannettavan tuontitullin suuruus on 12 euroa tonnilta.

                     (2)

                     Asetuksen (EY) N:o 1067/2008 3 artiklan 1 kohdassa säädetään tuontitariffikiintiön kokonaismäärän rajoissa suoritettavasta jakamisesta 2 378 387 tonnin suuruiseen alakiintiöön kolmansille maille, lukuun ottamatta Kanadaa ja Yhdysvaltoja, sekä 122 790 tonnin suuruiseen kaikkia alkuperiä koskevaan alakiintiöön.

                     (3)

                     Vuoden 2004 Euroopan unionin laajentumisen (3) yhteydessä GATT-sopimuksen XXIV artiklan 6 kohdan mukaisesti Yhdysvaltojen kanssa tehdyn sopimuksen puitteissa kuitenkin sovittiin 6 787 tonnin määrän sisällyttämisestä kaikkia alkuperiä koskevaan alakiintiöön. Tämän vuoksi kaikkia alkuperiä koskevaan alakiintiöön olisi lisättävä 6 787 tonnin määrä ja vastaava määrä olisi vähennettävä kolmansien maiden, lukuun ottamatta Kanadaa ja Yhdysvaltoja, alakiintiöstä.

                     (4)

                     Asetuksen (EY) N:o 1067/2008 3 artiklan 3 kohdan perusteella kolmansien maiden, lukuun ottamatta Kanadaa ja Yhdysvaltoja, alakiintiö olisi jaettava neljään kolmikuukautiseen osajaksoon. Edellä mainittu kyseisen alakiintiön määrän vähentäminen huomioon ottaen on tarpeen mukauttaa kunkin kolmikuukautisen osajakson määriä.

                     (5)

                     Sen vuoksi asetusta (EY) N:o 1067/2008 olisi muutettava.

                     (6)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetuksen (EY) N:o 1067/2008 3 artikla seuraavasti:

                        1)

                        Korvataan 1 kohta seuraavasti:

                           ”1.   Edellä 2 artiklan 1 kohdassa tarkoitettu tuontitariffikiintiön kokonaismäärä jaetaan kolmeen alakiintiöön:

                                       a)

                                       alakiintiö I (järjestysnumero 09.4123): 572 000 tonnia Yhdysvalloille;

                                       b)

                                       alakiintiö II (järjestysnumero 09.4125): 2 371 600 tonnia kolmansille maille, lukuun ottamatta Kanadaa ja Yhdysvaltoja;

                                       c)

                                       alakiintiö III (järjestysnumero 09.4133): 129 577 tonnia, kaikki alkuperät.”

                        2)

                        Korvataan 3 kohta seuraavasti:

                           ”3.   Alakiintiö II jaetaan neljään kolmikuukautiseen osajaksoon, jotka kattavat seuraavat ajanjaksot ja määrät:

                                       a)

                                       osajakso nro 1: 592 900 tonnia ajanjaksolla 1. tammikuuta – 31. maaliskuuta;

                                       b)

                                       osajakso nro 2: 592 900 tonnia ajanjaksolla 1. huhtikuuta – 30. kesäkuuta;

                                       c)

                                       osajakso nro 3: 592 900 tonnia ajanjaksolla 1. heinäkuuta – 30. syyskuuta;

                                       d)

                                       osajakso nro 4: 592 900 tonnia ajanjaksolla 1. lokakuuta – 31. joulukuuta.”

            2 artikla
            Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 347, 20.12.2013, s. 671.

            (2)  Komission asetus (EY) N:o 1067/2008, annettu 30 päivänä lokakuuta 2008, kolmansista maista tuotavan muun tavallisen vehnän kuin korkealaatuisen vehnän yhteisön tariffikiintiöiden avaamisesta ja hallinnointitavasta sekä neuvoston asetuksen (EY) N:o 1234/2007 säännöksistä poikkeamisesta (EUVL L 290, 31.10.2008, s. 3).

            (3)  Neuvoston päätös 2006/333/EY, tehty 20 päivänä maaliskuuta 2006, vuoden 1994 tullitariffeja ja kauppaa koskevan yleissopimuksen (GATT-sopimus) XXIV artiklan 6 kohdan ja XXVIII artiklan mukaisen, Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan myönnytysluetteloissa mainittavien myönnytysten muuttamista niiden Euroopan unioniin liittymisen myötä koskevan sopimuksen tekemisestä kirjeenvaihtona Euroopan yhteisön ja Amerikan yhdysvaltojen välillä (EUVL L 124, 11.5.2006, s. 13).


title: Komission täytäntöönpanoasetus (EU) 2019/676, annettu 29 päivänä huhtikuuta 2019, vähäriskisen tehoaineen ABE-IT 56 (Saccharomyces cerevisiae, kanta DDSF623, lysaatin osia) hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta (ETA:n kannalta merkityksellinen teksti.)

text:
                  30.4.2019

                  FI

                  Euroopan unionin virallinen lehti

                  L 114/12

         KOMISSION TÄYTÄNTÖÖNPANOASETUS (EU) 2019/676,
         annettu 29 päivänä huhtikuuta 2019,
         vähäriskisen tehoaineen ABE-IT 56 (Saccharomyces cerevisiae, kanta DDSF623, lysaatin osia) hyväksymisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 22 artiklan 1 kohdan yhdessä sen 13 artiklan 2 kohdan kanssa
         sekä katsoo seuraavaa:

                     (1)

                     Tehoainetta ABE-IT 56 käsittelevä erityistyöryhmä toimitti Ranskalle 1 päivänä huhtikuuta 2016 asetuksen (EY) N:o 1107/2009 7 artiklan 1 kohdan mukaisesti hakemuksen tehoaineen ABE-IT 56 (Saccharomyces cerevisiae, kanta DDSF623, lysaatin osia), jäljempänä ’ABE-IT 56’, hyväksymiseksi.

                     (2)

                     Asetuksen (EY) No 1107/2009 9 artiklan 3 kohdan mukaisesti Ranska ilmoitti esittelevänä jäsenvaltiona 25 päivänä toukokuuta 2016 hakijalle, muille jäsenvaltioille, komissiolle ja Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, että hakemus voidaan ottaa käsiteltäväksi.

                     (3)

                     Esittelevä jäsenvaltio toimitti 20 päivänä kesäkuuta 2017 arviointikertomuksen luonnoksen komissiolle ja kopion siitä elintarviketurvallisuusviranomaiselle; siinä arvioitiin, voidaanko kyseisen tehoaineen olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                     (4)

                     Elintarviketurvallisuusviranomainen noudatti asetuksen (EY) N:o 1107/2009 12 artiklan 1 kohdan säännöksiä. Se pyysi kyseisen asetuksen 12 artiklan 3 kohdan mukaisesti hakijaa toimittamaan lisätietoja jäsenvaltioille, komissiolle ja elintarviketurvallisuusviranomaiselle. Esittelijäjäsenvaltion näistä lisätiedoista tekemä arviointi toimitettiin elintarviketurvallisuusviranomaiselle päivitetyn arviointikertomuksen luonnoksen muodossa toukokuussa 2018.

                     (5)

                     Elintarviketurvallisuusviranomainen ilmoitti 26 päivänä heinäkuuta 2018 hakijalle, jäsenvaltioille ja komissiolle päätelmänsä siitä, voidaanko tehoaineen ABE-IT 56 olettaa täyttävän asetuksen (EY) N:o 1107/2009 (2) 4 artiklassa säädetyt hyväksymiskriteerit. Elintarviketurvallisuusviranomainen asetti päätelmänsä julkisesti saataville.

                     (6)

                     Komissio esitteli 23 päivänä lokakuuta 2018 pysyvälle kasvi-, eläin-, elintarvike- ja rehukomitealle tehoainetta ABE-IT 56 koskevan tarkastelukertomuksen ja 22 päivänä maaliskuuta 2019 asetusluonnoksen tehoaineen ABE-IT 56 hyväksymisestä.

                     (7)

                     Hakijalle annettiin mahdollisuus esittää huomautuksensa tarkastelukertomuksesta.

                     (8)

                     Asetuksen (EY) N:o 1107/2009 4 artiklassa säädettyjen hyväksymiskriteerien täyttyminen on osoitettu vähintään yhden kyseistä tehoainetta sisältävän kasvinsuojeluaineen yhden tai useamman edustavan käyttötarkoituksen osalta ja erityisesti tutkittujen ja tarkastelukertomuksessa lueteltujen käyttötarkoitusten osalta. Näin ollen ABE-IT 56 on aiheellista hyväksyä.

                     (9)

                     Lisäksi komissio katsoo, että ABE-IT 56 on asetuksen (EY) N:o 1107/2009 22 artiklan mukainen vähäriskinen tehoaine. ABE-IT 56 ei ole huolta aiheuttava aine ja täyttää asetuksen (EY) N:o 1107/2009 liitteessä II olevassa 5 kohdassa vahvistetut edellytykset. ABE-IT 56 on Saccharomyces cerevisiae -hiivan, kanta DDSF623, lysaatin fraktiointituote. Saccharomyces cerevisiae on teollisessa ja kaupallisessa elintarvikkeiden ja juomien valmistuksessa yleisimmin käytetty hiiva, ja sitä on kaikkialla ympäristössä. Se ei ole patogeeninen ihmisille eikä eläimille eikä myöskään infektoiva ihmisille. Yleensä se on luonnossa esiintyvä eikä muodosta erillistä riskiä millekään ympäristön osalle.

                     (10)

                     Näin ollen ABE-IT 56 on vähäriskisenä aineena aiheellista hyväksyä 15 vuoden ajaksi.

                     (11)

                     Asetuksen (EY) N:o 1107/2009 13 artiklan 4 kohdan mukaisesti komission täytäntöönpanoasetuksen (EU) N:o 540/2011 (3) liitettä olisi muutettava.

                     (12)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksyminen
            Hyväksytään liitteessä I esitetty tehoaine ABE-IT 56 (Saccharomyces cerevisiae, kanta DDSF623, lysaatin osia) kyseisessä liitteessä vahvistetuin edellytyksin.

            2 artikla
            Täytäntöönpanoasetuksen (EU) N:o 540/2011 muuttaminen
            Muutetaan täytäntöönpanoasetuksen (EU) N:o 540/2011 liite tämän asetuksen liitteen II mukaisesti.

            3 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Conclusion on the peer review of the pesticide risk assessment of the active substance ABE-IT 56 (components of lysate of Saccharomyces cerevisiae strain DDSF623). EFSA Journal 2018;16(9):5400, 14 s. https://doi.org/10.2903/j.efsa.2018.5400.

            (3)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            LIITE I

                        Nimi, tunnistenumero

                        IUPAC-nimi

                        Puhtaus (1)

                        Hyväksymispäivä

                        Hyväksynnän päättymispäivä

                        Erityiset säännökset

                        ABE-IT 56 (Saccharomyces cerevisiae, kanta DDSF623, lysaatin osia)

                        Ei sovelleta

                        1 000  g/kg (tehoaine)

                        20. toukokuuta 2019

                        20. toukokuuta 2034

                        Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon tehoainetta ABE-IT 56 (Saccharomyces cerevisiae, kanta DDSF623, lysaatin osia) koskevan tarkastelukertomuksen päätelmät ja erityisesti sen lisäykset I ja II.

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.

            LIITE II
            Lisätään täytäntöönpanoasetuksen (EU) N:o 540/2011 liitteessä olevaan D osaan kohta seuraavasti:

                           Nro

                           Nimi, tunnistenumero

                           IUPAC-nimi

                           Puhtaus (1)

                           Hyväksymispäivä

                           Hyväksynnän päättymispäivä

                           Erityiset säännökset

                           ”16

                           ABE-IT 56 (Saccharomyces cerevisiae, kanta DDSF623, lysaatin osia)

                           Ei sovelleta

                           1 000  g/kg (tehoaine)

                           20. toukokuuta 2019

                           20. toukokuuta 2034

                           Asetuksen (EY) N:o 1107/2009 29 artiklan 6 kohdassa tarkoitettujen yhdenmukaisten periaatteiden täytäntöönpanemiseksi on otettava huomioon tehoainetta ABE-IT 56 (Saccharomyces cerevisiae, kanta DDSF623, lysaatin osia) koskevan tarkastelukertomuksen päätelmät ja erityisesti sen lisäykset I ja II.”

               (1)  Lisätietoja tehoaineen tunnistuksesta ja spesifikaatiosta annetaan sitä koskevassa tarkastelukertomuksessa.


title: Komission täytäntöönpanoasetus (EU) 2019/677, annettu 29 päivänä huhtikuuta 2019, tehoaineen klorotaloniili hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta (ETA:n kannalta merkityksellinen teksti.)

text:
                  30.4.2019

                  FI

                  Euroopan unionin virallinen lehti

                  L 114/15

         KOMISSION TÄYTÄNTÖÖNPANOASETUS (EU) 2019/677,
         annettu 29 päivänä huhtikuuta 2019,
         tehoaineen klorotaloniili hyväksynnän uusimatta jättämisestä kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 20 artiklan 1 kohdan ja 78 artiklan 2 kohdan,
         sekä katsoo seuraavaa:

                     (1)

                     Komission direktiivillä 2005/53/EY (2) sisällytettiin klorotaloniili tehoaineena neuvoston direktiivin 91/414/ETY (3) liitteeseen I.

                     (2)

                     Direktiivin 91/414/ETY liitteessä I olevia tehoaineita pidetään asetuksen (EY) N:o 1107/2009 mukaisesti hyväksyttyinä, ja ne luetellaan komission täytäntöönpanoasetuksen (EU) N:o 540/2011 (4) liitteessä olevassa A osassa.

                     (3)

                     Tehoaineen klorotaloniili hyväksyntä, sellaisena kuin se on esitettynä täytäntöönpanoasetuksen (EU) N:o 540/2011 liitteessä olevassa A osassa, päättyy 31 päivänä lokakuuta 2019.

                     (4)

                     Hakemus, jossa pyydettiin uusimaan klorotaloniilin hyväksyntä, jätettiin komission täytäntöönpanoasetuksen (EU) N:o 844/2012 (5) 1 artiklan mukaisesti kyseisessä artiklassa säädetyssä määräajassa.

                     (5)

                     Hakijat ovat toimittaneet täytäntöönpanoasetuksen (EU) N:o 844/2012 6 artiklassa vaaditut täydentävät asiakirja-aineistot. Esittelevä jäsenvaltio totesi hakemuksen täydelliseksi.

                     (6)

                     Esittelevä jäsenvaltio laati rinnakkaisesittelijänä toimivaa jäsenvaltiota kuullen uusimista koskevan arviointikertomuksen ja toimitti sen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’, ja komissiolle 2 päivänä syyskuuta 2016.

                     (7)

                     Elintarviketurvallisuusviranomainen toimitti uusimista koskevan arviointikertomuksen hakijalle ja jäsenvaltioille kommentoitavaksi ja niiltä saamansa huomautukset edelleen komissiolle. Lisäksi elintarviketurvallisuusviranomainen asetti täydentävän asiakirja-aineiston tiivistelmän julkisesti saataville.

                     (8)

                     Elintarviketurvallisuusviranomainen ilmoitti 6 päivänä joulukuuta 2017 komissiolle päätelmänsä (6) siitä, voidaanko klorotaloniilin olettaa täyttävän asetuksen (EY) N:o 1107/2009 4 artiklassa säädetyt hyväksymiskriteerit.

                     (9)

                     Elintarviketurvallisuusviranomainen katsoi, että klorotaloniilin metaboliittien aiheuttama pohjaveden saastuminen on keskeinen huolenaihe. Erityisesti metaboliittien R417888, R419492, R471811, SYN507900, M3, M11, M2, M7 ja M10 ennustetaan esiintyvän parametriarvoa 0,1 μg/l suurempina määrinä klorotaloniilin kaikkia ehdotettuja käyttötarkoituksia koskevissa kaikissa olennaisissa skenaarioissa. Näin ollen tällä hetkellä ei voida vahvistaa, että klorotaloniilin metaboliittien esiintymisellä pohjavesissä ei olisi kohtuuttomia vaikutuksia pohjaveteen ja haitallisia vaikutuksia ihmisten terveyteen, niin kuin asetuksen (EY) N:o 1107/2009 4 artiklan 3 kohdan b alakohdassa edellytetään. Lisäksi elintarviketurvallisuusviranomainen ei voinut sulkea pois genotoksisuuteen liittyvää huolenaihetta niiden jäämien suhteen, joille kuluttajat altistuvat, ja havaitsi korkean riskin sammakkoeläimille ja kaloille kaikkien arvioitujen käyttötarkoitusten osalta.

                     (10)

                     Useita riskinarvioinnin osa-alueita ei myöskään voitu saattaa päätökseen, koska asiakirja-aineiston tiedot olivat riittämättömiä. Erityisesti kuluttajille ruokavaliosta aiheutuvan altistumisen riskinarviointia ei voitu saattaa päätökseen, koska ei ollut tietoja, joilla olisi voitu vahvistaa jäämän määritelmä kasveissa ja karjan altistumisen arviointi, mukaan luettuna metaboliitin toksikologinen arviointi.

                     (11)

                     Klorotaloniili on lisäksi luokiteltu Euroopan parlamentin ja neuvoston asetuksen (EY) N:o 1272/2008 (7) mukaisesti kategoriaan 2 kuuluvaksi syöpää aiheuttavaksi aineeksi, ja elintarviketurvallisuusviranomaisen päätelmässä mainittiin, että klorotaloniili olisi luokiteltava kategoriaan 1B kuuluvaksi syöpää aiheuttavaksi aineeksi. Tarkasteltujen edustavien käyttötarkoitusten osalta jäämien määriä, joihin viitataan asetuksen (EY) N:o 396/2005 18 artiklan 1 kohdan b alakohdassa, ei voitu vahvistaa kasvi- ja eläintuotteille, koska riskinarviointia koskevaan jäämän määritelmään sisältyvien metaboliittien määrästä ja myrkyllisyydestä ei ollut tietoja. Näin ollen asetuksen (EY) N:o 1107/2009 liitteessä II olevassa 3.6.3 kohdassa säädetty vaatimus ei täyty.

                     (12)

                     Komissio pyysi hakijoita esittämään huomautuksensa elintarviketurvallisuusviranomaisen päätelmästä ja täytäntöönpanoasetuksen (EU) N:o 844/2012 14 artiklan 1 kohdan kolmannen alakohdan mukaisesti uusimista koskevan kertomuksen luonnoksesta. Hakijat toimittivat huomautuksia, ja ne on tutkittu huolellisesti.

                     (13)

                     Hakijoiden esittämistä perusteluista huolimatta ainetta koskevia huolenaiheita ei voitu poistaa.

                     (14)

                     Näin ollen ei ole vahvistettu vähintään yhden kasvinsuojeluaineen yhden tai useamman edustavan käyttötarkoituksen osalta, että asetuksen (EY) N:o 1107/2009 4 artiklassa säädetyt hyväksymiskriteerit täyttyvät. Sen vuoksi on aiheellista olla uusimatta tehoaineen klorotaloniili hyväksyntää kyseisen asetuksen 20 artiklan 1 kohdan b alakohdan mukaisesti.

                     (15)

                     Sen vuoksi täytäntöönpanoasetusta (EU) N:o 540/2011 olisi muutettava.

                     (16)

                     Jäsenvaltioille olisi annettava riittävästi aikaa klorotaloniilia sisältävien kasvinsuojeluaineiden lupien peruuttamiseen.

                     (17)

                     Jos jäsenvaltiot myöntävät klorotaloniilia sisältävien kasvinsuojeluaineiden osalta siirtymäajan asetuksen (EY) N:o 1107/2009 46 artiklan mukaisesti, kyseisen siirtymäajan olisi päätyttävä viimeistään 20 päivänä toukokuuta 2020.

                     (18)

                     Klorotaloniilin hyväksynnän voimassaoloaikaa pidennettiin 31 päivään lokakuuta 2019 komission täytäntöönpanoasetuksella (EU) 2018/1262 (8), jotta uusimismenettely saataisiin päätökseen ennen kuin kyseisen aineen hyväksynnän voimassaolo päättyy. Koska hyväksynnän uusimatta jättämisestä tehdään päätös ennen voimassaolon myöhennettyä päättymispäivää, tätä asetusta olisi sovellettava mahdollisimman pian.

                     (19)

                     Tämä asetus ei estä klorotaloniilin hyväksyntää koskevan uuden hakemuksen toimittamista asetuksen (EY) N:o 1107/2009 7 artiklan mukaisesti.

                     (20)

                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tehoaineen hyväksynnän uusimatta jättäminen
            Tehoaineen klorotaloniili hyväksyntää ei uusita.

            2 artikla
            Täytäntöönpanoasetuksen (EU) N:o 540/2011 muuttaminen
            Poistetaan täytäntöönpanoasetuksen (EU) N:o 540/2011 liitteessä olevasta A osasta klorotaloniilia koskeva rivi 101.

            3 artikla
            Siirtymätoimenpiteet
            Jäsenvaltioiden on peruutettava klorotaloniilia tehoaineena sisältävien kasvinsuojeluaineiden hyväksynnät viimeistään 20 päivänä marraskuuta 2019.

            4 artikla
            Siirtymäaika
            Jäsenvaltioiden asetuksen (EY) N:o 1107/2009 46 artiklan mukaisesti mahdollisesti myöntämän siirtymäajan on oltava mahdollisimman lyhyt, ja sen on päätyttävä viimeistään 20 päivänä toukokuuta 2020.

            5 artikla
            Voimaantulo
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 29 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 309, 24.11.2009, s. 1.

            (2)  Komission direktiivi 2005/53/EY, annettu 16 päivänä syyskuuta 2005, neuvoston direktiivin 91/414/ETY muuttamisesta klorotaloniilin, klorotoluronin, sypermetriinin, daminotsidin ja tiofanaattimetyylin sisällyttämiseksi siihen tehoaineina (EUVL L 241, 17.9.2005, s. 51).

            (3)  Neuvoston direktiivi 91/414/ETY, annettu 15 päivänä heinäkuuta 1991, kasvinsuojeluaineiden markkinoille saattamisesta (EYVL L 230, 19.8.1991, s. 1).

            (4)  Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

            (5)  Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).

            (6)  EFSA (Euroopan elintarviketurvallisuusviranomainen), 2016. Conclusion on the peer review of the pesticide risk assessment of the active substance chlorothalonil. EFSA Journal 2018;16(1):5126, 40 pp.; https://doi.org/10.2903/j.efsa.2018.5126.

            (7)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).

            (8)  Komission täytäntöönpanoasetus (EU) 2018/1262, annettu 20 päivänä syyskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden 1-metyylisyklopropeeni, beta-syflutriini, klorotaloniili, klorotoluroni, klomatsoni, sypermetriini, daminotsidi, deltametriini, dimetenamidi-p, diuroni, fludioksonili, flufenaset, flurtamoni, fostiatsaatti, indoksakarbi, MCPA, MCPB, prosulfokarbi, tiofanaattimetyyli ja tribenuroni hyväksynnän voimassaoloajan pidentämisestä (EUVL L 238, 21.9.2018, s. 62).